***Príklady extrakcie v laboratórnych podmienkach:***

A/ Porovnanie jedno a trostupňovej extrakcie znečistených kvapalín

**Pracovný postup:** Uskutočniť jednostupňovú extrakciu: do deliaceho lievika odmerať 150 ml roztoku suroviny a 50 ml extrahovadla. Obsah lievika pretrepávať, po určitom čase rozdeliť rafinát od extraktu a stanoviť množstvo zložky A v obidvoch fázach odmernou analytickou metódou.

Trojstupňová extrakcia: do prvého deliaceho lievika odmerať 150 ml roztoku suroviny a 25 ml extrahovadla. Pretrepať, oddeliť extrakt a rafinát – analyzovať. Z prvej rafinátovej fázy odobrať 120 ml do druhého deliaceho lievika, pridať 12 ml extrahovadla, pretrepať, oddeliť extrakt a rafinát, analyzovať. Z druhej rafinátovej fázy odobrať 90 ml do tretieho deliaceho lievika, pridať 6 ml extrahovadla, pretrepať, oddeliť extrakt a  rafinát, analyzovať. Zistiť počiatočnú koncentráciu zložky A v pôvodnej surovine.

*Poznámka:* Aby sa pri trojstupňovej extrakcii dodržalo rovnaké množstvo extrahovadla ako pri jednostupňovej, je potrebné úmerne k zmenšenej časti rafinátu použiť úmerne menšie množstvo extrahovadla.